open-index/open-wikipedia-markdown huggingface dataset:
Google Santa Tracker

Το **Google [[Άι Βασίλης|Santa]] Tracker** είναι ψυχαγωγική πλατφόρμα της Google με θέμα τα Χριστούγεννα. Το όνομα της αναφέρεται στον κύριο σκοπό λειτουργίας της πλατφόρμας, που είναι η ζωντανή κάλυψη και παρακολούθηση του ταξιδιού του Άι Βασίλη σε όλο τον κόσμο για να μοιράσει τα δώρα, στις 24 Δεκεμβρίου εκάστου έτους (Santa tracking). Τις υπόλοιπες ημέρες του Δεκεμβρίου, υπάρχει ένα εικονικό "χωριό". Εκεί οι χρήστες μπορούν να κάνουν διάφορες δραστηριότητες, όπως να παίξουν χριστουγεννιάτικα παιχνίδια, να δουν βίντεο με τον Άγιο Βασίλη και τα ξωτικά του κ.α.

## Ιστορία
Ο θεσμός του Santa tracking ξεκίνησε το 1955, όταν ένα παιδάκι κάλεσε από λάθος την τότε CONAD  , υπηρεσία της Άμυνας του στρατού ξηράς των Η.Π.Ακαι ζήτησε να μιλήσει στον Άγιο Βασίλη. Στην πραγματικότητα ήθελε να καλέσει έναν αριθμό που υποτίθεται πως θα σήκωνε ο ίδιος ο Άγιος, όπως διάβασε σε διαφήμιση σε εφημερίδα της περιοχής. Έτσι, η CONAD και μετέπειτα η NORAD (North American Aerospace Defense Command) άρχισε να μεταδίδει από την τηλεόραση και αργότερα από το ίντερνετ το ταξίδι του Αγίου Βασίλη σε όλο τον κόσμο για να παραδώσει τα δώρα, την παραμονή των Χριστουγέννων.

Με την ευρεία ανάπτυξη του διαδικτύου, η Google αποφάσισε να δείξει και αυτή το ταξίδι του Αγίου μέσω της πλατφόρμας Keyhole Earth Viewer (το σημερινό Google Earth). Στην αρχή το εγχείρημα δεν είχε μεγάλη δημοτικότητα, κυρίως επειδή το Keyhole Earth Viewer ήταν προϊόν επί πληρωμή. Στην πορεία προστέθηκαν και άλλες λειτουργίες. Τελευταία μεγάλη αναβάθμιση έγινε το 2018, όποτε προστέθηκαν νέες δραστηριότητες, και άλλαξε κατά πολύ η δομή του χωριού, ενώ επίσης προστέθηκε περιεχόμενο ειδικά για οικογένειες και σχολεία. Επίσης, δόθηκε η δυνατότητα στους χρήστες να καλούν τον Άγιο Βασίλη μέσω του Google Assistant.

## Πως λειτουργεί
Στις 1 Δεκεμβρίου κάθε έτους, ανοίγει τις πύλες του διαδικτυακά ένα εικονικό χωριό, στον ιστότοπο της πλατφόρμας.https://santatracker.google.com/ Οι χρήστες μπορούν να κάνουν διάφορες δραστηριότητες, όπως να παίξουν χριστουγεννιάτικα παιχνίδια, να δουν βίντεο με τον Άγιο Βασίλη και τα ξωτικά του κ.α. Στο πάνω μέρος της σελίδας, υπάρχει αντίστροφη μέτρηση για το ταξίδι του Άι Βασίλη, στις 24 Δεκεμβρίου, παραμονή των Χριστουγέννων. Όταν έρθει εκείνη η ώρα, το χωριό μεταμορφώνεται σε χώρο ζωντανής κάλυψης της πορείας του Αγίου, αποτελούμενο από ένα χάρτη και πρόσθετες πληροφορίες για τις περιοχές που κάνει στάση ο Άγιος. Το ταξίδι του Αγίου διαρκεί 25 ώρες, και κατά τη διάρκειά του ο Άγιος επισκέπτεται τουλάχιστον μία πόλη από κάθε χώρα του Κόσμου, αρχίζοντας από τις ανατολικές εκτάσεις της Ρωσίας. Μόλις το ταξίδι ολοκληρωθεί, το χωριό επιστρέφει στην αρχική μορφή του. Παραμένει έτσι για όλη τη διάρκεια του έτους.

## Παραπομπές


Κατηγορία:Χριστούγεννα
Κατηγορία:Άι Βασίλης
Κατηγορία:Διαδίκτυο
Κατηγορία:Google (υπηρεσίες)
Λυγαριά Φθιώτιδας

Η **Λυγαριά** είναι ημιορεινό χωριό της Στερεάς Ελλάδας στην Περιφερειακή Ενότητα Φθιώτιδας σε υψόμετρο 160 μέτρα.

## Γεωγραφία - Ιστορία
Η Λυγαριά βρίσκεται στα βόρεια του κάμπου του ποταμού Σπερχειού, σε λοφώδη περιοχή και τους νοτιοδυτικούς πρόποδες του όρους Όθρυς. Απέχει 12 χλμ. ΒΔ. από τη Λαμία και είναι κτισμένη ανάμεσα στην Αγριλιά (Α.-ΝΑ.), στη Στίρφακα, στον Σταυρό (ΝΑ.) και το Λιανοκλάδι (ΝΔ.). Σε ύψωμα ανατολικά του χωριού έχουν βρεθεί λείψανα αρχαίου τείχους και η περιοχή έχει κηρυχθεί αρχαιολογικός χώρος. Στα νοτιοδυτικά και στην τοποθεσία «Παλαιοχώρια» έχουν ανασκαφεί *«προϊστορικά οικιστικά κατάλοιπα της Ύστερης Εποχής του Χαλκού (16ος αι. π.Χ. και 14ος-13ος αι. π.Χ.), οικοδομικά λείψανα αρχαίας πόλης κλασικών-ελληνιστικών χρόνων (4ος-1ος αι. π.Χ.) και κατάλοιπα ρωμαϊκών-υστερορωμαϊκών οικιών (1ος-4ος αι. μ.Χ.)»*.

Η παλιά ονομασία της, από την εποχή της Τουρκοκρατίας, είναι *Τσοπανλάτες* και έτσι αναφέρεται επίσημα μετά την απελευθέρωση το 1835 να προσαρτάται στην στο δήμο Λαμιέων. Το 1912 με το ΦΕΚ 261Α - 31/08/1912 το όνομά της διορθώθηκε σε *Τσοπαλάδες*. Το 1919 με το ΦΕΚ 95Α - 03/05/1919 ορίστηκε έδρα της ομώνυμης νεοϊδρυθείσας κοινότητας και το 1920 με το ΦΕΚ 68Β - 22/10/1920 μετονομάστηκε σε Λυγαριά. Σύμφωνα με το Πρόγραμμα «Καλλικράτης» μαζί με την Αγριλιά αποτελούν την τοπική κοινότητα Λυγαριάς που υπάγεται στη δημοτική ενότητα Λαμιέων του Δήμου Λαμιέων και σύμφωνα με την απογραφή του 2011 ως κοινότητα έχει 748 κατοίκους, ενώ ως οικισμός 403. Με την απογραφή του 2001 είχε 807 και 573 αντίστοιχα.

## Παραπομπές


Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Λαμιέων
Μπίργιερ Χάλβορσεν

Ο **Μπίργιερ Χάλβορσεν** (Χόρτεν, 19 Φεβρουαρίου 1905 – 7 Σεπτεμβρίου 1976) ήταν Νορβηγός αθλητής του άλματος εις ύψος.

Γεννήθηκε το 1905 στο Χόρτεν και ήταν αθλητής της Χόρτεν ΦΙΚ και της Στουντεντένες ΙΚ. Στο Νορβηγικό πρωτάθλημα στίβου κατέκτησε το χρυσό μετάλλιο τέσσερις φορές (1931, 1932, 1933, 1934) και το αργυρό μετάλλιο μία φορά (1935). 

Με την εθνική ομάδα στίβου της Νορβηγίας συμμετείχε στο πρώτο Ευρωπαϊκό πρωτάθλημα του Τορίνο το 1934 όπου κατέκτησε το αργυρό μετάλλιο στο άλμα εις ύψος (1,97 μ.) και κατέρριψε το νορβηγικό ρεκόρ. Εκείνη την εποχή περνούσαν τον πήχη σε στυλ «ψαλίδι» και αυτό το άλμα έγινε το υψηλότερο σε όλη τη διάρκεια της καριέρας του.

Εκτός από το άλμα εις ύψος, έκανε και άλλα αγωνίσματα, και είχε το ρεκόρ τόσο στο άλμα επί κοντώ όσο και στα 110 μέτρα με εμπόδια. Πέθανε στις 7 Σεπτεμβρίου 1976 σε ηλικία 71 ετών.

## Παραπομπές


Κατηγορία:Νορβηγοί αθλητές του στίβου
Κατηγορία:Κάτοχοι μεταλλίων του Νορβηγικού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Ίρις Μαουντμπάττεν

Η **Ίρις Μαουντμπάττεν** (*Iris Mountbatten*, γεννημένη ως Ίρις Βικτώρια Βεατρίκη Γκρέις *Iris Victoria Beatrice Grace*, 13 Ιανουαρίου 1920 - 1 Σεπτεμβρίου 1982) ήταν Αγγλίδα ηθοποιός και μοντέλο και η νεότερη δισέγγονη της Βασίλισσας Βικτώριας.

## Βιογραφία
Γεννήθηκε στις 13 Ιανουαρίου 1920 στο Παλάτι του Κένσινγκτον, και ήταν η μοναχοπαίδι του Αλέξανδρου Μαουντμπάττεν, 1ου Μαρκήσιου του Κάρισμπρουκ και της Λαίδης Ειρήνης Ντένισον.

Ήταν παράνυφος στο γάμο των εξαδέλφων της, Πριγκίπισσας Μαρίνας της Ελλάδας και της Δανίας και Πρίγκιπα Γεωργίου, Δούκα του Κεντ και του θείου της Λόρδου Λόντσμπρο και Μαριγκόλδης Ρόζμαρι Τζόις Λάμποκ.

Κατά τη διάρκεια του Β΄ Παγκοσμίου Πολέμου εργάστηκε ως βοηθός νοσοκόμα, και αργότερα μετακόμισε στις Ηνωμένες Πολιτείες, όπου σπούδασε χορό. Έγινε ηθοποιός και μοντέλο, ενώ υπήρξε οικοδέσποινα στο ζωντανό τηλεοπτικό πρόγραμμα *Versatile Varieties*, στο οποίο συμμετείχαν οι ηθοποιοί Εύα Μαρί Σέιντ και Έντι Άνταμς.

Η Ίρις υπήρξε παντρεμένη τρεις φορές. Το 1941 παντρεύτηκε τον Ταγματάρχη Χάμιλτον Ιωσήφ Ο'Μάλεϊ. Το 1957 παντρεύτηκε τον Αμερικανό κιθαρίστα της Τζαζ Μάικ Μπράιαν. Μαζί απέκτησαν 1 παιδί:
*τον Ρόμπιν Αλέξανδρο (γενν. το 1957-), έχει 3 παιδιά.

Το 1965 παντρεύτηκε τον Καναδό ηθοποιό και εκφωνητή Γουίλιαμ Αλεξάντερ Κεμπ. Από τον πρώτο και τον τρίτο γάμο της, δεν απέκτησε απογόνους.

Πέθανε από όγκο στον εγκεφάλο την 1η Σεπτεμβρίου 1982 στο Νοσοκομείο Γουέλσλεϊ του Τορόντο στον Καναδά σε ηλικία 62 ετών. Είναι θαμμένη στη Εκκλησία της Αγίας Μίλντριθ της Νήσου Γουάιτ.

## Πρόγονοι

## Παραπομπές


Κατηγορία:Οίκος του Μπάττενμπεργκ
Κατηγορία:Αγγλίδες ηθοποιοί
Κατηγορία:Βρετανοί μοντέλα
Ροδίτσα Φθιώτιδας

Η **Ροδίτσα** είναι πεδινή κωμόπολη της Στερεάς Ελλάδας στην Περιφερειακή Ενότητα Φθιώτιδας σε υψόμετρο 30 μέτρα.

## Γεωγραφικά - ιστορικά στοιχεία
Η Ροδίτσα βρίσκεται στον κάμπο της Λαμίας, δίπλα και ανατολικά από τη Λαμία ενώ στα νότια και δυτικά της περνάει ο Αυτοκινητόδρομος 1. Ουσιαστικά πρόκειται για προάστιο της πόλης το οποίο υπάρχει από την περίοδο της Τουρκοκρατίας με την αρχική ονομασία *Σαρμουσακλή*. Έτσι αναφέρεται επίσημα μετά την απελευθέρωση το 1835 να προσαρτάται στον δήμο Λαμιέων. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1930 με το ΦΕΚ 251Α - 24/07/1930 μετονομάστηκε σε Ροδίτσα. Σύμφωνα με το πρόγραμμα «Καλλικράτης» αποτελεί τη δημοτική κοινότητα Ροδίτσας που υπάγεται στη  δημοτική ενότητα Λαμιέων του Δήμου Λαμιέων και σύμφωνα με την απογραφή του 2011 έχει ως πληθυσμό 3.059 κατοίκους, ενώ με την απογραφή του 2001 είχε 2.632

Ενοριακός ναός είναι ο Άγιος Αθανάσιος, που υπάγεται στη Β' Αρχιερατική Περιφέρεια Θερμοπυλών & Ροδίτσης της Μητρόπολης Φθιώτιδας. Υπάρχει και λειτουργεί ο Σιδηροδρομικός Σταθμός Ροδίτσας που είναι μέρος της προαστιακής γραμμής που συνδέει το Λειανοκλάδι με την Στυλίδα μέσω Λαμίας. Από το 1980 στην περιοχή δραστηριοποιείται ο επιμορφωτικός εξωραϊστικός σύλλογος Ροδίτσας «Ο Άγιος Αθανάσιος». Στην περιοχή εδρεύει και ο αθλητικός σύλλογος Ηρακλής Ροδίτσας.

## Παραπομπές


## Εξωτερικοί σύνδεσμοι

* Από τη Σαρμουσακλή (Ροδίτσα) Φθιώτιδας, μετανάστες στην Αμερική (1904-1925) από τον ιστότοπο http://amfictyon.blogspot.com/

Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Λαμιέων
Λεύκα Βοιωτίας

Η **Λεύκα** είναι μικρός οικισμός της Στερεάς Ελλάδας στα όρια Περιφερειακή Ενότητα Βοιωτίας με Περιφέρεια Αττικής, ο οποίος βρίσκεται στις βόρειες πλαγιές της Πάρνηθας και την ευρύτερη περιοχή της Πύλης Βοιωτίας. Ως ξεχωριστός οικισμός αναφέρεται επίσημα για πρώτη φορά το 2011 να απογράφεται στο δήμο Τανάγρας. Σύμφωνα με το Πρόγραμμα «Καλλικράτης», μαζί με την Πύλη, το Πάνακτο και το Πράσινο αποτελούν την τοπική κοινότητα Πύλης που υπάγεται στη δημοτική ενότητα Δερβενοχωρίων του Δήμου Τανάγρας και σύμφωνα με την απογραφή του 2011 έχει πληθυσμό 22 κατοίκους.

## Παραπομπές


Κατηγορία:Χωριά της περιφερειακής ενότητας Βοιωτίας
Κατηγορία:Δήμος Τανάγρας
Καταδύσεις στους Θερινούς Ολυμπιακούς Αγώνες 1904

Στους **[[Θερινοί Ολυμπιακοί Αγώνες 1904|Θερινούς Ολυμπιακούς Αγώνες του 1904]]** διεξήχθησαν δύο αγωνίσματα **[[καταδύσεις|καταδύσεων]]**. Συνολικά, δέκα αθλητές από δύο χώρες έλαβαν μέρος στους αγώνες που διεξήχθησαν στις 5 και 7 Σεπτεμβρίου. Ήταν η πρώτη φορά που το άθλημα μπήκε στο πρόγραμμα των Θερινών Ολυμπιακών Αγώνων.

## Συμμετέχουσες χώρες
Οι δύο χώρες που συμμετείχαν είναι οι εξής (σε παρένθεση ο αριθμός των αθλητών):

* 20px|border|Γερμανία Γερμανία (3)
*  Ηνωμένες Πολιτείες (7)

## Αποτελέσματα ανά αγώνισμα

### Μακροβούτι

**Ημερομηνία:** 5 Σεπτεμβρίου 1904

Πρόκειται για το πρώτο χρονικά αγώνισμα καταδύσεων στην ιστορία των σύγχρονων Ολυμπιακών Αγώνων. Ήταν ένα παράξενο αγώνισμα, αλλά αρκετά συνηθισμένο για την εποχή. Οι αθλητές έπεφταν στη λίμνη από όρθια στάση και είχαν ένα λεπτό στη διάθεσή τους ώστε να φτάσουν όσο πιο μακριά μπορούσαν, μένοντας συνεχώς κάτω από την επιφάνεια του νερού και χωρίς να χρησιμοποιήσουν τα άκρα τους για να κολυμπήσουν. Όλοι είχαν από τρεις προσπάθειες. Η μέτρηση της απόστασης που είχαν διανύσει γινόταν είτε όταν περνούσε ένα λεπτό ή όταν το κεφάλι του αθλητή έβγαινε στην επιφάνεια πριν ολοκληρωθεί ο χρόνος. 

Νικητής αναδείχθηκε ο Γουίλιαμ Ντίκι με σημαντική διαφορά από τον δεύτερο Έντγκαρ Άνταμς και τον τρίτο Λίο Γκούντγουιν.

### Πλατφόρμα

**Ημερομηνία:** 7 Σεπτεμβρίου 1904

Νικητής αναδείχθηκε ο Αμερικανός Τζορτζ Σέλντον, γιατρός στο επάγγελμα, ο οποίος βαθμολογήθηκε με 12.66 βαθμούς και πήρε εύκολα το χρυσό μετάλλιο. Το ασημένιο κατέκτησε ο Γερμανός Τζορτζ Χόφμαν με 11.66 βαθμούς, ενώ προέκυψε μεγάλη διαμάχη για το χάλκινο. 

Στην τρίτη θέση ισοβάθμησαν με 11.33 βαθμούς ο Φρανκ Κιχόε από τις ΗΠΑ και ο Άλφρεντ Μπραουνσβάιγκερ από τη Γερμανία. Οι Γερμανοί διαμαρτυρήθηκαν έντονα για το αποτέλεσμα, θεωρώντας ότι η επίδοση του αθλητή τους ήταν πολύ καλύτερη από αυτή του Κιχόε. Σύμφωνα με τον κανονισμό, προγραμματίστηκε μία επιπλέον κατάδυση μεταξύ των δύο για την τρίτη θέση, όμως ο Μπραουνσβάιγκερ αρνήθηκε να αγωνιστεί και το χάλκινο μετάλλιο απονεμήθηκε στον Κιχόε. Στις μέρες μας παρ' όλα αυτά, ο Μπραουνσβάιγκερ αναφέρεται και αυτός ως χάλκινος ολυμπιονίκης στον επίσημο πίνακα μεταλλίων της Διεθνούς Ολυμπιακής Επιτροπής.

## Πίνακας μεταλλίων
thumb|right|160px|Ο Γουίλιαμ Ντίκι

## Παραπομπές


## Εξωτερικοί σύνδεσμοι

* Λίστα νικητών μεταλλίων (Διεθνής Ολυμπιακή Επιτροπή)

*
Ο κουρέας της Σεβίλλης (Παϊζιέλλο)

***Ο κουρέας της Σεβίλλης*** ή ***Οι ανώφελες προφυλάξεις*** (ιταλικά: ΙΙ Barbiere di Siviglia ovvero La precauzione inutile) είναι κωμική όπερα σε δύο πράξεις του Ιταλού συνθέτη Τζοβάννι Παϊζιέλλο σε λιμπρέτο του Τζουζέπε Πετροσελίνι. Η όπερα έχει χαρακτηριστεί από τον Παϊζιέλλο ως δίπρακτο κωμικό δράμα ενώ το λιμπρέτο είναι βασισμένο στην γαλλική κωμωδία *[[Ο κουρέας της Σεβίλλης (θεατρικό έργο)|Ο κουρέας της Σεβίλλης]]* (1775) του Πιερ-Ωγκυστέν Καρόν ντε Μπωμαρσαί. 

Η όπερα έκανε πρεμιέρα στις 26 Σεπτεμβρίου 1782 στην Αγία Πετρούπολη ενώ μια δεύτερη έκδοση σε τρεις πράξεις έκανε πρεμιέρα το 1787 στη Νάπολη. Στη πρεμιέρα της όπερας ο πλήρης τίτλος ήταν: *Ο κουρέας της Σεβίλλης ή Οι ανώφελες προφυλάξεις, μουσικό κωμικό δράμα που μεταφράζεται ελεύθερα στα γαλλικά, που παρουσιάζεται στο Αυτοκρατορικό Δικαστήριο, το έτος 1782*. 

Η όπερα αποδείχθηκε η μεγαλύτερη επιτυχία του Παϊζιέλλο. Ακόμη και μετά την πολυτάραχη πρεμιέρα του 1816 της εκδοχής του Τζοακίνο Ροσίνι, η εκδοχή του Παϊζιέλλο συνέχισε να είναι πιο δημοφιλής συγκριτικά. Με τον καιρό, όμως, αυτή η κατάσταση άλλαξε. Καθώς η εκδοχή του Ροσίνι κέρδιζε δημοτικότητα, η εκδοχή του Παϊζιέλλο μειώθηκε παράλληλα, σε σημείο που εξαφανίστηκε από το ρεπερτόριο.

Όμως με τον καιρό αναβίωσε τα επόμενα χρόνια, και άρχισε να παίζεται σε παραστάσεις και συναυλίες.

Κατηγορία:Όπερες
Καικιλία Μπόουζ-Λάιον

Η **Καικιλία Μπόουζ-Λάιον του Στράθμορ και Κίνγκχορν** (*Cecilia Bowes-Lyon of Strathmore and Kinghorne*) γεννημένη ως *Καικιλία Νίνα Κάβεντις-Μπέντινκ* (*Cecilia Nina Cavendish-Bentinck*, 11 Σεπτεμβρίου 1862 - 23 Ιουνίου 1938) ήταν Βρετανίδα ευγενής και η μητέρα της Βασιλομήτορος Ελισάβετ και η μητρική γιαγιά και νονά της Ελισάβετ Β΄.

## Βιογραφία
Γεννήθηκε στις 11 Σεπτεμβρίου 1862 στη Μπελγκρέιβια του Ουέστμινστερ, και ήταν κόρη του Τσαρλς Κάβεντις-Μπέντινκ και της Λουίζα Μπέρναμπυ.

Στις 16 Ιουλίου 1881 παντρεύτηκε τον Κλωντ Μπόουζ-Λάιον, 14ο Κόμη του Στράθμορ και Κίνγκχορν. Μαζί απέκτησαν δέκα παιδιά:
*την *Βάιολετ* Χάιασυνθ (1882–1893), πέθανε από διφθερίτιδα.
*την ''Μαίρυ'' Φράνσες (1883–1961), παντρεύτηκε τον Σίντνεϋ Έλφινστον. Απέκτησαν 5 παιδιά.
*τον Πάτρικ (1884–1949), παντρεύτηκε την Ντορθία Γκοντόλφιν-Όσμπορν. Απέκτησαν 4 παιδιά.
*τον *Τζον* Χέρμπερτ (1886–1930), παντρεύτηκε την Φενέλλα Χέπμπορν-Στιούαρτ-Φορμπς-Τρεφιούσις. Απέκτησαν 5 παιδιά.
*τον *Αλεξάντερ* Φράνσις (1887–1911).
*τον Φέργκους (1889–1915), παντρεύτηκε την Κρίστιαν Ντώσον-Ντέιμερ. Απέκτησαν 1 παιδί.
*την ''Ρόουζ'' Κόνστανς (1890–1967), παντρεύτηκε τον Ουίλλιαμ Λέβεσον-Γκάουερ. Απέκτησαν 2 παιδιά.
*τον *Μάικλ* Κλωντ (1893–1953), παντρεύτηκε την Ελίζαμπεθ Μάργκαρετ Κέιτορ. Απέκτησαν 4 παιδιά.
*την ''Ελίζαμπεθ'' Άντζελα Μαργκερίτ (1900–2002), παντρεύτηκε τον Γεώργιο, Δούκα της Υόρκης. Απέκτησαν 2 παιδιά.
*τον Ντέηβιντ (1902–1961), παντρεύτηκε την Ρέητσελ Κλέυ. Απέκτησαν 2 παιδιά.

Υπέστη καρδιακή προσβολή τον Απρίλιο του 1938 κατά τη διάρκεια του γάμου της εγγονής της, Ανν Μπόουζ-Λάιον, με τον Τόμας, Υποκόμη Άνσον.

Πέθανε στις 23 Ιουνίου 1938 στο Αρχοντικό Κάμπερλαντ του Λονδίνου σε ηλικία 75 ετών. Είναι θαμμένη στο Κάστρο Γκλάμις του Άνγκους της Σκωτίας.

## Τίτλοι
*11 Σεπτεμβρίου 1862 – 16 Ιουλίου 1881: Δεσποινίς Καικιλία Κάβεντις-Μπέντινκ
*16 Ιουλίου 1881 – 16 Φεβρουαρίου 1904: Λαίδη Γκλάμις
*16 Φεβρουαρίου 1904 – 23 Ιουνίου 1938: *Η Αξιότιμη* Η Κόμισσα του Στράθμορ και Κίνγκχορν

## Παραπομπές
* Davies, Edward J., "Some Connections of the Birds of Warwickshire", *The Genealogist*, 26(2012):58–76
* Forbes, Grania, *My Darling Buffy: The Early Life of The Queen Mother* (Headline Book Publishing, 1999) 
* Vickers, Hugo, *Elizabeth: The Queen Mother* (Arrow Books/Random House, 2006) 

## Αναφορές


Κατηγορία:Βρετανοί ευγενείς
Κατηγορία:Βρετανίδες κόμισσες
Μανιδιπίνη

Η **μανιδιπίνη** (αγγλ. *manidipine*) είναι δραστική χημική ουσία, η οποία έχει εγκριθεί για ιατρική χρήση από το έτος 1990. Τα φαρμακευτικά σκευάσματα που περιέχουν μανιπιδίνη χρησιμοποιούνται ευρέως ως αντιϋπερτασικά. Είναι γνωστό ότι έχει στοχευμένη δράση στο κυκλοφορικό σύστημα. Δεν προκαλεί αρνητική δράση ή παρενέργειες στην καρδιά, όταν χορηγείται στη σωστή δοσολογία. Από χημικής άποψης, η μανιδιπίνη ανήκει στην ομάδα των διϋδροπυριδινών, ενώ πέραν των υπολοίπων, έχει και φαρμακοδυναμικές ιδιότητες που είναι ευνοϊκές για τους νεφρούς.

Η ουσία αυτή έχει αποδειχτεί ότι είναι αποκλειστής διαύλων ασβεστίου, δηλαδή δρα παρεμποδίζοντας την είσοδο των ιόντων του ασβεστίου (Ca) από τους διαύλους των κυτταρικών μεμβρανών. H μανιδιπίνη ασκεί την ευεργετική δράση της πρωτίστως στους καρδιακούς μύες και τις μυϊκές ίνες των αγγείων. Έτσι, στα αγγεία του σώματος προκαλείται δραστική, τοπική μείωση του μυϊκού τόνου και αγγειοδιαστολή, τόσο στα περιφερικά όσο και στα στεφανιαία αγγεία. Στη χώρα μας, το πρωτότυπο φάρμακο που περιέχει μανιδιπίνη, συγκεκριμένα υδροχλωρική μανιδιπίνη, ονομάζεται ***Manyper***.

## Παραπομπές


Κατηγορία:Βασικά Φάρμακα του Παγκόσμιου Οργανισμού Υγείας
Κατηγορία:Αντιυπερτασικοί παράγοντες
Κατηγορία:Πυριδίνες
Κατηγορία:Αρωματικές ενώσεις
Κατηγορία:Πιπεραζίνες
Κατηγορία:Καρβοξυλικοί εστέρες
Κατηγορία:Νιτροενώσεις
Συμμετοχή της Κινεζικής Ταϊπέι στους Θερινούς Ολυμπιακούς Αγώνες 2020

Η **[[Κινεζική Ταϊπέι]]** θα συμμετέχει στους **[[Θερινοί Ολυμπιακοί Αγώνες 2020|Θερινούς Ολυμπιακούς Αγώνες 2020]]** στο Τόκιο. Ήταν προγραμματισμένοι να διοργανωθούν από τις 24 Ιουλίου μέχρι τις 9 Αυγούστου 2020, αλλά λόγω ανησυχιών για την πανδημία του κορονοϊού 2019–20 αναβλήθηκαν για το έτος 2021, από τις 23 Ιουλίου έως τις 8 Αυγούστου. Θα είναι η δέκατη εμφάνισή της στους αγώνες.

## Παραπομπές

Κινεζική Ταϊπέι
Θερινοί Ολυμπιακοί Αγώνες 2020
Τζιγκουράτι Βοιωτίας

Το **Τζιγκουράτι** ή **Τσιγκουράτι** ή Τσιγγουράτι είναι μικρός οικισμός της Στερεάς Ελλάδας στην Περιφερειακή Ενότητα Βοιωτίας, ο οποίος βρίσκεται στα Δερβενοχώρια και στα βορειοανατολικά της κοιλάδας των Σκούρτων. Απέχει 26 χλμ. Ν.-ΝΑ. από το Σχηματάρι (έδρα του δήμου) και 4 χλμ. Α. από τα Σκούρτα. Βορειοανατολικά του και στον ομώνυμο λόφο ή αλλιώς Πυργάρι, σε υψόμετρο 737 μέτρα υπάρχουν τα κατάλοιπα τετράγωνου πύργου (φρυκτωρίας) που πιθανολογείται ότι ήταν ζευγάρι με αυτόν στον λόφο Λοιμικό. Η περιοχή έχει κηρυχθεί αρχαιολογικός χώρος. Ως ξεχωριστός οικισμός αναφέρεται επίσημα για πρώτη φορά το 2011 να απογράφεται στον δήμο Τανάγρας. Σύμφωνα με το Πρόγραμμα «Καλλικράτης», μαζί με τα Σκούρτα αποτελούν την τοπική κοινότητα Σκούρτων που υπάγεται στη δημοτική ενότητα Δερβενοχωρίων του Δήμου Τανάγρας και σύμφωνα με την απογραφή του 2011 έχει πληθυσμό 13 κατοίκους.

## Παραπομπές


Κατηγορία:Χωριά της περιφερειακής ενότητας Βοιωτίας
Κατηγορία:Δήμος Τανάγρας
Άγιος Ιωάννης Χίου

Ο **Άγιος Ιωάννης** είναι οικισμός της Χίου. Υπάγεται στην τοπική κοινότητα Βουνού, της δημοτικής ενότητας (τέως δήμου) Ιωνίας, του δήμου Χίου, της περιφερειακής ενότητας (τέως νομού) Χίου, στην περιφέρεια Βορείου Αιγαίου, σύμφωνα με το πρόγραμμα *Καλλικράτης*. Πρίν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Χίου, στο γεωγραφικό διαμέρισμα Νήσων Αιγαίου Πελάγους.
## Γεωγραφικά στοιχεία
Ο Άγιος Ιωάννης είναι παράλιος οικισμός της ΝΑ. Χίου, στις βόρειες ακτές του όρμου Καλαμωτής, στην περιοχή του Βουνού και σε μέσο σταθμικό υψόμετρο 20 μέτρα. Απέχει 24 χιλιόμετρα περίπου Ν.ΝΔ. της πόλης της Χίου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1961 και προσαρτήθηκε στην κοινότητα Βουνού. Το 1989 προσαρτήθηκε στον δήμο Ιωνίας. Με το ΦΕΚ 87Α - 07/06/2010 ο οικισμός αποσπάστηκε από τον δήμο Ιωνίας και προσαρτήθηκε στο δήμο Χίου.
## Αξιοθέατα
*Η εκκλησία των Αγίου Ιωάννη και Μαρκέλλας, στην παραλία
*Η εκτεταμένη βοτσαλωτή παραλία του οικισμού, με μώλο για αλιευτικά σκάφη

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*Χάρτες «ROAD» (Χίος 1:60.000)

Κατηγορία:Χωριά της περιφερειακής ενότητας Χίου
Κατηγορία:Δήμος Χίου
Λακρός στους Θερινούς Ολυμπιακούς Αγώνες 1904

Στους **[[Θερινοί Ολυμπιακοί Αγώνες 1904|Θερινούς Ολυμπιακούς Αγώνες του 1904]]** διεξήχθη τουρνουά **[[λακρός]]** ανδρών. Ήταν η πρώτη φορά που το άθλημα μπήκε στο πρόγραμμα των Θερινών Ολυμπιακών Αγώνων.

Τρεις ομάδες (δύο από τον Καναδά και μία από τις Ηνωμένες Πολιτείες) έλαβαν μέρος στους αγώνες που διεξήχθησαν στις 5 και 7 Ιουλίου στο Φράνσις Φιλντ του Σαιντ Λούις. Αξίζει να σημειωθεί πως η μία καναδέζικη ομάδα αποτελούνταν εξ ολοκλήρου από αθλητές της ινδιάνικης φυλής Μοχόκ.  Επίσης, είχε προγραμματιστεί αρχικά να συμμετάσχει και μία δεύτερη ομάδα από τις ΗΠΑ (Μπρούκλιν Κρεσέντς), όμως δεν εμφανίστηκε στο τουρνουά. Έτσι, η Σάμροκ Λακρός Τιμ πέρασε άνευ αγώνα στον τελικό, όπου επικράτησε εύκολα της τοπικής ομάδας από το Σαιντ Λούις και κατέκτησε με άνεση το χρυσό μετάλλιο.

## Συμμετέχουσες χώρες
Οι δύο χώρες που συμμετείχαν είναι οι εξής (σε παρένθεση ο αριθμός των αθλητών):

*  Ηνωμένες Πολιτείες (14)
* 20px|border|Καναδάς Καναδάς (25)

## Αποτελέσματα

## Τελική κατάταξη

## Πίνακας μεταλλίων

## Παραπομπές


## Εξωτερικοί σύνδεσμοι
* Λίστα νικητών μεταλλίων (Διεθνής Ολυμπιακή Επιτροπή)

Κατηγορία:Αθλήματα Θερινών Ολυμπιακών Αγώνων 1904
Γαελικό ποδόσφαιρο στους Θερινούς Ολυμπιακούς Αγώνες 1904

Το **[[γαελικό ποδόσφαιρο]]** ήταν ένα από τα ανεπίσημα αθλήματα στο πρόγραμμα των **[[Θερινοί Ολυμπιακοί Αγώνες 1904|Θερινών Ολυμπιακών Αγώνων του 1904]]** στο Σαιντ Λούις.

Υπάρχουν ελάχιστες αναφορές για το συγκεκριμένο άθλημα. Σύμφωνα με αυτές, γνωρίζουμε ότι, όπως και στο χέρλινγκ, διεξήχθη αγώνας στο Φράνσις Φιλντ ανάμεσα στη Φένιαν Κλαμπ από το Σικάγο και την Ίνισφαϊλς Κλαμπ από το Σαιντ Λούις. Nικήτρια αναδείχθηκε η πρώτη με σκορ 10-0.

## Τελική κατάταξη

## Παραπομπές


## Εξωτερικοί σύνδεσμοι
* GB Athletics – Olympic Games Medallists – Other Sports – Demonstration & Unofficial Sports

Κατηγορία:Αθλήματα Θερινών Ολυμπιακών Αγώνων 1904
Γενικές εκλογές του Αγίου Ευστάθιου (2020)

**Οι εκλογές του Νησιωτικού Συμβουλίου** πραγματοποιήθηκαν στον Άγιο Ευστάθιο στις 21 Οκτωβρίου 2020. Ο Άγιος Ευστάθιος είναι ένας ειδικός δήμος (επίσημα " δημόσιος φορέας ") των Κάτω Χωρών . 

Οι εκλογές αρχικά θα διεξαχθούν στις 20 Μαρτίου 2019, αλλά αναβλήθηκαν λόγω διοικητικής παρέμβασης της ολλανδικής κυβέρνησης.  Στις 23 Σεπτεμβρίου 2019 ανακοινώθηκε μια νέα ημερομηνία εκλογής. 

Από το 2015 οι αλλοδαποί έχουν επίσης το δικαίωμα ψήφου και υποψηφιότητας εάν είναι 18 ετών, διαμένουν νόμιμα στο Μποναίρ, στον Άγιο Ευστάθιο ή στη Σάμπα την ημέρα της υποβολής υποψηφιότητας και έχουν διαμείνει στις Κάτω Χώρες ή νόμιμα έμεναν εκεί αμέσως πριν από εκείνη την ημέρα για μια συνεχή περίοδο τουλάχιστον πέντε ετών.

## Τρέχον νομοθετικό σώμα
Στις εκλογές του 2015, το Προοδευτικό Εργατικό Κόμμακαι το Δημοκρατικό Κόμμα κέρδισαν από δύο έδρες το καθένα, με τον Ενωμένο Λαϊκό Συνασπισμό να παίρνει μία έδρα. Η προσέλευση ήταν 65,46%, με τη συμμετοχή 1.594 από 2.135 εγγεγραμμένους ψηφοφόρους. Υπήρχαν 6 λευκές ψήφοι και 8 άκυρα ψηφοδέλτια. Ο κυβερνών συνασπισμός ήταν μεταξύ του PLP και του UPC.

## Αποτελέσματα

## Παραπομπές


2020
Αγιος Ευσταθιος
Έξετερ

Το **Έξετερ** ή **Έξητερ** (αγγλικά: *Exeter)* είναι πόλη στην Νοτιοδυτική Αγγλία και πρωτεύουσα της κομητείας Ντέβον. 

Απέχει 58 χιλιόμετρα από το Πλίμουθ, 105 χιλιόμετρα από το Μπρίστολ και έχει πληθυσμό περίπου 131.000 κατοίκων. Την πόλη διασχίζει ο ποταμός Εξ. Είναι έδρα του Πανεπιστημίου του Έξετερ.

## Παραπομπές


Κατηγορία:Πόλεις της Αγγλίας
Κατηγορία:Ντέβον
Κατάλογος αεροδρομίων στην Αυστρία

Το παρόν λήμμα παρουσιάζει τον κατάλογο των αεροδρομίων της Αυστρίας, ταξινομημένο βάση της τοποθεσίας του.

## Αεροδρόμια

Τα ονόματα με **έντονη γραφή** αναφέρονται σε αεροδρόμια που εξυπηρετούν αεροπορικές εταιρείες μεταφοράς εμπορευμάτων (και επιβατών).

## Παραπομπές
* 
* 
*  – includes IATA codes
*  – ICAO codes and coordinates
*  – IATA codes, ICAO codes and coordinates
*  – IATA codes and coordinates
* Airport records for Austria at Landings.com. Retrieved 2013-08-06

Κατηγορία:Μεταφορές στην Αυστρία
Κατηγορία:Κατάλογοι αεροδρομίων και αεροπορικών εταιρειών
Μακρυώτικα Κεφαλονιάς

Τα **Μακρυώτικα** είναι χωριό της Πυλάρου στο νησί της Κεφαλλονιάς, μεταξύ Αγίας Ευφημίας και Άσσου. Έχει 432 κατοίκους σύμφωνα με την απογραφή του 2011. Συμπεριλαμβάνει τον οικισμό των Ποταμιανάτων.

## Παραπομπες


Κατηγορία:Χωριά της περιφερειακής ενότητας Κεφαλληνίας
Κατηγορία:Δήμος Κεφαλονιάς
Αντωνία του Ουέλλινγκτον

Η **Αντωνία του Ουέλλινγκτον** (*Antonia of Wellington*, 28 Απριλίου 1955 -) είναι Βρετανίδα αριστοκράτισσα, φιλάνθρωπος και κόρη του Πρίγκιπα Φρειδερίκου της Πρωσίας. Επίσης είναι δισέγγονη του Γερμανού Αυτοκράτορα Γουλιέλμου Β΄.

## Βιογραφία
Η *Αντωνία Ελισάβετ Μπρίγκιντ Λουίζα* γεννήθηκε στις 28 Απριλίου 1955 στο Λονδίνο, και είναι το νεότερο παιδί και κόρη του Φρειδερίκου, πρώην πρίγκιπα της Πρωσίας, και της Λαίδης Μπρίγκιντ Γκίννες.

Σπούδασε στο Cobham Hall School και στο King's College London, όπου απέκτησε πτυχίο στα Αγγλικά.

Στις 3 Φεβρουαρίου 1977 παντρεύτηκε τον Κάρολο Γουέλσλεϊ, Μαρκήσιο του Ντούρο στην Εκκλησία του Αγίου Παύλου στο Νάιτσμπριτζ του Λονδίνου. Μαζί απέκτησαν πέντε παιδιά:
*τον *Αρθούρο* Γεράλδο (γενν. το 1978-), παντρεύτηκε την Τζέμα Κιντ. Απέκτησαν 3 παιδιά.
*την *Χόνορ* Βικτώρια (γενν. το 1979-), παντρεύτηκε τον Ορλάντο Μόνταγκιου. Απέκτησαν 2 παιδιά.
*την *Μαίρη* Λουίζα (γενν. το 1986-)
*την *Καρλότα* Άννα (γενν. το 1990-), παντρεύτηκε τον Αλεχάντρο Σάντο Ντομίνγκο. Απέκτησαν 2 παιδιά.
*τον Φρειδερίκο (γενν. το 1992-)

Το 2007 διορίστηκε πρόεδρος του The Guinness Partnership, μιας φιλανθρωπικής κοινωνικής οικονομικής στέγης στο Ηνωμένο Βασίλειο και της απονεμήθηκε ο τίτλος της Αξιωματικού του Τάγματος της Βρετανικής Αυτοκρατορίας για υπηρεσίες της στην κοινωνική στέγη. Πριν γίνει πρόεδρος, ήταν μέλος του Διοικητικού Συμβουλίου του Partnership's Board of Trustees από το 1976.

Το 2008 η Αντωνία διορίστηκε μέλος του Eton College, υπηρετώντας ως μέλος του διοικητικού σώματος του κολεγίου. Επίσης υπηρετεί ως μέλος του King's College του Λονδίνου. Έχει μια πολιτιστική έκθεση, το "Maggi Hambling's War Requiem & Aftermath" στο King's College.

Το 2009 έγινε πρόεδρος της Βασιλικής Σχολής Μπαλέτου, μέχρι τον Δεκέμβριο του 2019. Ως πρόεδρος, βοήθησε να ηγηθεί του προγράμματος Healthy Dancer του σχολείου και να συγκεντρώσει χρήματα για τα ακαδημαϊκά προγράμματα του σχολείου.

## Τίτλοι
***28 Απριλίου 1955 - 3 Φεβρουαρίου 1977**: *Η Βασιλική Υψηλότητα* Πριγκίπισσα Αντωνία της Πρωσίας
***3 Φεβρουαρίου 1977 - 3 Φεβρουαρίου 2010**: *Η Βασιλική Υψηλότητα* Πριγκίπισσα Αντωνία, Μαρκησία του Ντούρο
***3 Φεβρουαρίου 2010 - 31 Δεκεμβρίου 2014**: *Η Βασιλική Υψηλότητα* Πριγκίπισσα Αντωνία, Μαρκησία του Ντούρο, Δούκισσα της Σιουδάδ Ροδρίγο
***31 Δεκεμβρίου 2014 - μέχρι σήμερα**: *Η Βασιλική Υψηλότητα* Πριγκίπισσα Αντωνία της Πρωσίας, Δούκισσα του Ουέλλινγκτον, Δούκισσα της Σιουδάδ Ροδρίγο

## Πρόγονοι

## Παραπομπές


Κατηγορία:Οίκος των Χοεντσόλερν
Κατηγορία:Βρετανοί ευγενείς
Κατηγορία:Πριγκίπισσες της Πρωσίας
Κατηγορία:Πριγκίπισσες του Βελγίου
Κατηγορία:Πριγκίπισσες της Ολλανδίας
Κατηγορία:Βρετανίδες δούκισσες
Κατηγορία:Δούκισσες της Πορτογαλίας
Κατηγορία:Ισπανίδες δούκισσες
Ειρήνη Μαουντμπάττεν του Κάρισμπρουκ

Η **Ειρήνη Μαουντμπάττεν του Κάρισμπρουκ** (*Irene Mountbatten of Carisbrooke*, 4 Ιουλίου 1890 - 16 Ιουλίου 1956) ήταν Βρετανίδα ευγενής και η σύζυγος του Αλέξανδρου Μαουντμπάττεν, 1ου Μαρκήσιου του Κάρισμπρουκ.

## Βιογραφία
Η *Αϊρήν Φράνσες Άντζα* γεννήθηκε στις 4 Ιουλίου 1890 στο Λονδίνο, και ήταν κόρη του Ουίλλιαμ Ντέννισον, 2ου Κόμη του Λόντσμπρω, και της Λαίδης Γκρέις Άντελαϊντ Φέιν.

Στις 19 Ιουλίου 1917 παντρεύτηκε τον Αλέξανδρο Μαουντμπάττεν, 1ο Μαρκήσιο του Κάρισμπρουκ, στο Βασιλικό Παρεκκλήσι του Παλατιού του Αγίου Ιακώβου. Μαζί απέκτησαν ένα παιδί:
*την Λαίδη ''Άιρις'' Βικτόρια Μπίατρις Γκρέις (1920-1982), παντρεύτηκε (1) τον Χάμιλτον Τζόσεφ Ο'Μάλεϋ. Δεν απέκτησαν παιδιά; (2) τον Μάικ Μπράιαν. Απέκτησαν 1 παιδί και (3) τον Ουίλλιαμ Αλεξάντερ Κεμπ. Δεν απέκτησαν παιδιά.

Διαδέχθηκε την Βεατρίκη του Ηνωμένου Βασιλείου ως πρόεδρος του Frank James Memorial Hospital στο East Cowes το 1946, συνεχίζοντας το ρόλο μέχρι να αναλάβει η Εθνική Υπηρεσία Υγείας το 1948.

Της απονεμήθηκε ο τίτλος της Κυρίας Μεγαλόσταυρου του Τάγματος της Βρετανικής Αυτοκρατορίας και της Κυρίας της Δικαιοσύνης του Τάγματος του Αγίου Ιωάννη της Ιερουσαλήμ. Στην Ισπανία, τιμήθηκε ως Κυρία του Τάγματος της Βασίλισσας Μαρίας Λουίζας.

Πέθανε στις 16 Ιουλίου 1956 στο Λονδίνο σε ηλικία 66 ετών. Είναι θαμμένη στη Εκκλησία της Αγίας Μίλντριθ της Νήσου Ουάιτ.

## Παραπομπές
* C. Arnold McNaughton, *The Book of Kings: A Royal Genealogy*, in 3 volumes (London, U.K.: Garnstone Press, 1973), volume 1, p.&nbsp;155
* G.E. Cokayne; with Vicary Gibbs, H.A. Doubleday, Geoffrey H. White, Duncan Warrand and Lord Howard de Walden, editors, *The Complete Peerage of England, Scotland, Ireland, Great Britain and the United Kingdom, Extant, Extinct or Dormant*, new ed., 13 volumes in 14 (1910-1959; reprint in 6 volumes, Gloucester, UK: Alan Sutton Publishing, 2000), volume XIII, p.&nbsp;262
* L. G. Pine, *The New Extinct Peerage 1884-1971: Containing Extinct, Abeyant, Dormant and Suspended Peerages With Genealogies and Arms* (London, U.K.: Heraldry Today, 1972), p.&nbsp;52


Κατηγορία:Οίκος του Μπάττενμπεργκ
Κατηγορία:Βρετανοί ευγενείς
Κατηγορία:Βρετανίδες μαρκησίες
Λιμογάρδι Φθιώτιδας

Η **Λιμογάρδι** είναι ορεινό χωριό της Στερεάς Ελλάδας στην Περιφερειακή Ενότητα Φθιώτιδας.

## Γεωγραφία - Ιστορία
Το Λιμογάρδι βρίσκεται στους νοτιοδυτικές πλαγιές του όρους Όθρυς σε υψόμετρο 730 μέτρα και σε απόσταση 19 χλμ. ΒΑ. από τη Λαμία. Βόρεια του χωριού στην τοποθεσία «Παλιο - Λιμογάρδι» σε λόφο με υψόμετρο 850 μέτρων υπάρχουν τα ερείπια ακροπόλεως και κυκλώπειου τείχους αρχαίας πόλης. Η συνολική περιοχή, έκτασης 46.000 τ.μ., έχει κηρυχθεί από το 1963 αρχαιολογικός χώρος και πιθανολογείται ότι πρόκειται για το αρχαίο Ναθράκιον και την ακρόπολη της Φθίας. Αναφέρεται ως οικισμός από την περίοδο της Τουρκοκρατίας και μετά την απελευθέρωση επίσημα το 1835 να προσαρτάται στον τότε δήμο Κορωνείας. Από το 1951 με το ΦΕΚ 27Α - 24/01/1951 και μέχρι το 1983 ήταν έδρα της ομώνυμης κοινότητας. Σύμφωνα με το Πρόγραμμα «Καλλικράτης» μαζί με την Αγία Παρασκευή, την Αγραδούλα και το Παλαιοχώρι αποτελούν την τοπική κοινότητα Αγίας Παρασκευής που υπάγεται στη  δημοτική ενότητα Λαμιέων του Δήμου Λαμιέων και σύμφωνα με την απογραφή του 2011 έχει 6 κατοίκους. Με την απογραφή του 2001 είχε 35.

## Παραπομπές


Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Λαμιέων
Μαίρη Γουίτλεϊ

Η **Μαίρη Γουίτλεϊ** (*Mary Whitley*, γεννημένη ως Μαίρη Αϊόνα Μαργαρίτα Κέιμπριτζ *Mary Ilona Margaret Cambridge*, 24 Σεπτεμβρίου 1924 - 13 Δεκεμβρίου 1999) ήταν Βρετανίδα ευγενής και δεύτερη εξαδέλφη της Βασίλισσας Ελισάβετ Β΄.

## Βιογραφία
Γεννήθηκε στις 24 Σεπτεμβρίου 1924 στο Λάουντες Σκουέρ, και ήταν το μοναχοπαίδι του Γεωργίου Κέιμπριτζ, 2ου Μαρκησίου του Κέιμπριτζ και της Δωροθέας Χάστινγκς.

Ήταν παράνυφος στο γάμο του Πρίγκιπα Γεωργίου, Δούκα του Κεντ με την Πριγκίπισσα Μαρίνα της Ελλάδας και της Δανίας.

Στις 9 Νοεμβρίου 1951 παντρεύτηκε τον Πέτρο Γουίτλεϊ στο Λίλαντ Χάουζ του Σόμερσετ. Μαζί απέκτησαν δύο παιδιά:
*την *Σάρα* Ελισάβετ (γενν. το 1954 -), παντρεύτηκε τον Τιμόθεο Φέλτον. Απέκτησαν 2 παιδιά.
*τον *Κάρολο* Φραγκίσκο Πέτρο (γενν. το 1961 -), παντρεύτηκε την Νταϊάνα Χιούιτ. Δεν απέκτησαν παιδιά.

Πέθανε στις 13 Δεκεμβρίου 1999 σε ηλικία 75 ετών.

## Πρόγονοι

## Παραπομπές
* British Pathé, LADY MARY CAMBRIDGE video newsreel film


Κατηγορία:Βρετανοί ευγενείς
Παλαιοχώρι Λαμιέων Φθιώτιδας

Το **Παλαιοχώρι** είναι μικρό ορεινό χωριό της Στερεάς Ελλάδας στην Περιφερειακή Ενότητα Φθιώτιδας στους νοτιοδυτικούς πρόποδες του όρους Όθρυς σε υψόμετρο 880 μέτρα και σε απόσταση 16 χλμ. Β.-ΒΑ. από τη Λαμία. Στο χωριό υπάρχουν περίπου δεκαπέντε σπίτια, πέτρινα τα περισσότερα, το παλαιό πέτρινο σχολείο και η μικρή εκκλησία του Αγίου Γεωργίου. Αναφέρεται από την εποχή της Τουρκοκρατίας και επίσημα μετά την απελευθέρωση το 1835 να προσαρτάται στον τότε δήμο Κορωνείας. Σύμφωνα με το πρόγραμμα Καλλικράτης μαζί με την Αγία Παρασκευή, το Λιμογάρδι και την Αγραδούλα αποτελούν την τοπική κοινότητα Αγίας Παρασκευής που υπάγεται στη δημοτική ενότητα Λαμιέων του Δήμου Λαμιέων και σύμφωνα με την απογραφή του 2011 έχει 29 κατοίκους. Με την απογραφή του 2001 είχε 18.

## Παραπομπές


Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Λαμιέων
Πατριάρχης Αλεξανδρείας Παρθένιος Β΄

Ο **Παρθένιος Παγκώστας** ήταν Πατριάρχης Αλεξανδρείας (ως Παρθένιος Β΄) από το 1788 έως το 1805.

Γεννήθηκε στην Πάτμο περί το 1735. Διετέλεσε αρχικά πρωτοσύγκελλος του Μητροπολίτη Αδριανουπόλεως και κατόπιν του Πατριαρχείου Κωνσταντινουπόλεως. Εκμεταλλευόμενος την εκστρατεία των οθωμανικών στρατευμάτων ενάντια στους Μαμελούκους και τη δύσκολη πολιτική κατάσταση στην Αίγυπτο, ο Πατριάρχης Κωνσταντινουπόλεως Προκόπιος πέτυχε την εκλογή του πρωτοσυγκέλλου του ως Πατριάρχη Αλεξανδρείας. Η εκλογή του, πρώτα σε Μητροπολίτη Πηλουσίου και κατόπιν σε Πατριάρχη Αλεξανδρείας, έγινε στις 13 Σεπτεμβρίου 1788.

Η εν γένει εκκλησιαστική του δράση δεν είναι γνωστή. Επισκεύασε την Ιερά Μονή του Αγίου Γεωργίου Παλαιού Καΐρου και ανασυγκρότησε την Πατριαρχική Βιβλιοθήκη.

Το καλοκαίρι του 1798, ο γαλλικός στρατός υπό τον Ναπολέοντα Βοναπάρτη εισέβαλε στην Αίγυπτο, κατέλαβε την Αλεξάνδρεια στις 2 Ιουλίου και εισήλθε στο Κάιρο πέντε ημέρες αργότερα. Μέχρι τον Σεπτέμβριο του 1801 εγκαθιδρύθηκε ένα καθεστώς κατοχής στη χώρα. Παρά τις φιλο-ισλαμικές δηλώσεις, ο μουσουλμανικός πληθυσμός ήταν επιφυλακτικός και εχθρικός απέναντι στους εισβολείς, ενώ οι ντόπιοι Χριστιανοί έγιναν αξιόπιστοι υποστηρικτές της νέας κυβέρνησης. Η κατάργηση από τους Γάλλους των περιορισμών των νοικοκυριών που είχαν επιβληθεί νωρίτερα στους Ζιμμήδες, η κυριαρχία των «απίστων» στον κρατικό μηχανισμό, το εμπόριο και ακόμη και στην αστυνομία, που στελεχώθηκαν από Έλληνες και Σύριους, η υπέρβαση εξουσίας ορισμένων χριστιανών φορολογικών υπαλλήλων επιδείνωσε απότομα τις διαθρησκευτικές σχέσεις στην Αίγυπτο. Κατά τη διάρκεια των αντι-γαλλικών εξεγέρσεων που ξέσπασαν, πλήθη μουσουλμάνων κατέστρεψαν χριστιανικές συνοικίες. Μετά την απόσυρση των γαλλικών στρατευμάτων από την Αίγυπτο, οι οθωμανικές αρχές προσπάθησαν να αποτρέψουν ένα κύμα πογκρόμ εναντίον χριστιανών, αλλά δεν κατέστη δυνατόν να διατηρηθεί η τάξη στη χώρα και από το 1801 η Αίγυπτος παραδόθηκε σε αναταραχές.

Προκειμένου να αποφύγει τα επεισόδια και τους διωγμούς, ο Πατριάρχης Παρθένιος Β’ αναγκάστηκε να καταφύγει αρχικά στο Ραχήτιο και κατόπιν στη Ρόδο, όπου και πέθανε στις 9 Σεπτεμβρίου 1805.

## Παραπομπές


## Πηγές
* Δικτυακός τόπος Πατριαρχείου Αλεξανδρείας
* 

Παρθενιος Β
Κατάλογος αεροδρομίων στο Μαυροβούνιο

Ο παρών κατάλογος περιλαμβάνει τα αεροδρόμια που βρίσκονται στο Μαυροβούνιο, ομαδοποιημένα κατά τύπο και ταξινομημένα κατά τοποθεσία.

## Στατιστικά στοιχεία επιβατών
Τα σημαντικότερα αεροδρόμια με τον αριθμό των επιβατών που εξυπηρέτησαν.

## Αεροδρόμια

## Παραπομπές
* AERODROMI u PDF formatu
* 
* 
*  – includes IATA codes
*  – IATA and ICAO codes
*  – IATA, ICAO and DAFIF codes

Κατηγορία:Μεταφορές στο Μαυροβούνιο
Κατηγορία:Κατάλογοι αεροδρομίων και αεροπορικών εταιρειών
Ιόνιος βουλή

Η **Ιόνιος Βουλή**  βρίσκεται στην  πόλη της κέρκυρας κατασκευάστηκε απο τον Ιωάννη Χρόνη το 1855 σε νεοκλασικό αρχιτεκτονικό ρυθμό και χαρακτηριστική είσοδο από κίονες δωρικού ρυθμού.

Στο κτίριο της Ιονίου Βουλής σφυρηλατήθηκε η σταθερή θέληση των εκπροσώπων του Λαού των Ιονίων Νήσων για την ένωση με την Ελλάδα και επικυρώθηκε τελικά με το ψήφισμα της Ιονίου Βουλής στις 23 - 9 -1863.

Το κτίριο αναστυλώθηκε το 1978 και από τότε είναι η έδρα Μουσείου αφιερωμένου στους αγώνες για την ελευθερία των Επτανήσων.

Η κύρια είσοδος φέρει μαρμάρινες επιγραφές στα Ελληνικά και στα Αγγλικά που μνημονεύουν το ψήφισμα της Ένωσης με την Ελλάδα.

## Εξωτερικοί σύνδεσμοι
* Κέρκυρα: Ιόνιος Βουλή - Ένα αρχιτεκτονικό αριστούργημα της δημοκρατίας


Κατηγορία:Μουσεία στην Κέρκυρα
Ρόζα Λέβεσον-Γκόουερ

Η **Ρόζα Λέβεσον-Γκόουερ** (*Rose Leveson-Gower*, γεννημένη ως Ρόζα Κωνσταντία Μπόουζ-Λάιον *Rose Constance Bowes-Lyon*, 6 Μαΐου 1890 - 17 Νοεμβρίου 1967) ήταν Βρετανίδα ευγενής, αδελφή της Βασίλισσας Ελισάβετ και η μητρική θεία της Βασίλισσας Ελισάβετ Β΄.

## Βιογραφία
Γεννήθηκε στις 6 Μαΐου 1890, και ήταν το έβδομο παιδί και η τρίτη κόρη του Κλωντ Μπόουζ-Λάιον 14ου Κόμη του Στράθμορ και Κίνγκχορν και της Σεσίλια Κάβεντις-Μπέντινκ.

Στις 24 Μαΐου 1916 παντρεύτηκε τον Γουλιέλμο Λέβεσον-Γκόουερ, 4ου Κόμη Γκράνβιλ. Μαζί απέκτησαν παιδιά:
*την Λαίδη Μαίρη Σεσίλια (1917-2014), παντρεύτηκε τον Σαμουήλ Κλάιτον. Απέκτησαν 2 παιδιά.
*τον Λόρδο *Γκράνβιλ* Ιάκωβο (1918-1996), παντρεύτηκε την Ντουν Αϊλίν Πλάνκετ. Απέκτησαν 3 παιδιά.

Ήταν μια από τους αναδόχους της Πριγκίπισσας Μαργαρίτας της Υόρκης. 

Τιμήθηκε ως Σσύντροφος του Πιο Σεβάσμιου Τάγματος του Νοσοκομείου του Αγίου Ιωάννη της Ιερουσαλήμ. Τις απονεμήθηκε επίσης τιμητικό πτυχίο του Διδάκτωρ Νομικής από το Queen's University Belfast. Το 1953 έγινε Κυρία Μεγαλόσταυρου του Βασιλικού Βικτωριανού Τάγματος.

Πέθανε στις 17 Νοεμβρίου 1967 σε ηλικία 77 ετών.

## Παραπομπές


Κατηγορία:Βρετανοί ευγενείς
Λουίζ ντε Γκεενέκ

Η **Λουίζα Αντωνία Λαν του Μοντέμπελο** (*Louise Antoinette Lannes of Montebello*, γεννημένη ως Λουίζα Αντωνία Σχολαστίκ του Γκιουενέκ *Louise Antoinette Scholastique of Guéhéneuc*, 26 Φεβρουαρίου 1782 - 3 Ιουλίου 1856) ήταν Γαλλίδα αυλικός και Κυρία των Ενδυμάτων της Αυτοκράτειρας Μαρίας Λουίζας της Γαλλίας.

## Βιογραφία
Γεννήθηκε στις 26 Φεβρουαρίου 1782 στο Παρίσι, και ήταν κόρη του γερουσιαστή και οικονομολόγου Φραγκίσκου Σχολαστίκ, Κόμη του Γκιουενέκ και της Μαρίας Λουίζας Ερριέτας Κρεπί.

Στις 16 Σεπτμεβρίου 1800 παντρεύτηκε τον Στρατηγό Ιωάννη Λαν στο Ντόρνε της Βουργουνδία-Φρανς-Κοντέ. Μαζί απέκτησαν πέντε παιδιά:
*τον *Λουδοβίκο Ναπολέων* Αύγουστο (1801-1874), παντρεύτηκε την Ελεονόρα Τζένκινσον. Απέκτησαν 7 παιδιά.
*τον *Αλφρέδο* Ιωάννη (1802-1861), παντρεύτηκε την Μαρία Αυγουστίνα Ματθίλδη Περιέ. Απέκτησαν 1 παιδί.
*τον Ιωάννη Ερνέστο (1803-1882), παντρεύτηκε την Μαίρη Μπόντινγκτον. Απέκτησαν 6 παιδιά.
*τον Γουσταύο Ολίβιο (1804-1875), παντρεύτηκε την Ανδριανή του Βιλνέβ-Μπάργκεμοντ. Απέκτησαν 2 παιδιά.
*την *Ιωσηφίνα* Λουίζα (1806-1889), παντρεύτηκε τον Ιππόλυτο Μπουασέλ. Δεν απέκτησαν παιδιά.

Το 1810 έγινε Κυρία των Ενδυμάτων Αυτοκράτειρας Μαρίας Λουίζας της Γαλλίας, μια θέση που κράτησε μέχρι την πτώση του Ναπολέοντα το 1814.

Πέθανε στις 3 Ιουλίου 1856 στο Παρίσι σε ηλικία 74 ετών.

## Παραπομπές


Κατηγορία:Γάλλοι ευγενείς
Κατηγορία:Γαλλίδες δούκισσες
Κατηγορία:Κυρίες Επί Των Τιμών
Κατηγορία:Κυρίες επί των ενδυμάτων
Κρεόζωτο

Το **κρεόζωτο**, ή αλλιώς **πισσέλαιο**, είναι προϊόν είτε της πυρόλυσης είτε της καταστρεπτικής απόσταξης και έχει σκούρο μαύρο χρώμα και πολύ δυσάρεστη οσμή.  Έχει μεγάλο ιξώδες και παράγεται είτε από την πίσσα (λιθανθρακόπισσα), που προέρχεται από ξηρή απόσταξη των λιθανθράκων, είτε από το πετρέλαιο, που είναι το πιο σύνηθες. Χρησιμοποιείται για συντηρητική ουσία σε πολλές εφαρμογές. Είναι αναμφίβολα καρκινογόνος ένωση.

Χημικά είναι ένα σύνθετο μίγμα που περιέχει περίπου 200 χημικές ενώσεις με προεξέχουσες τους πολυκυκλικούς αρωματικούς υδρογονάνθρακες (σε ποσοστό 85% κατά βάρος) καθώς και φαινολικές και αρωματικές αζωτούχες και θειούχες ενώσεις.. Έχει από το 1838 χρησιμοποιηθεί εκτεταμένα στον εμποτισμό ξυλείας που προορίζεται για γέφυρες, για στύλους ηλεκτρισμού και για στρωτήρες σιδηροδρόμων Τα τελευταία χρόνια έχει απαγορευτεί σε πολλές χώρες της Ευρώπης για περιβαλλοντικούς λόγους.

## Παραπομπές


Κατηγορία:Έλαια
Πανδημία COVID-19 στο Κράτος της Παλαιστίνης

[μικρογραφία|Έρημος δρόμος στο [Σαλφίτ της Παλαιστίνης, Μάρτιος 2020]]
Τα πρώτα κρούσματα της ασθένειας του κορονοϊού 2019 (COVID-19) στο Κράτος της Παλαιστίνης επιβεβαιώθηκαν στις 5 Μαρτίου 2020. Το Παλαιστινιακό Υπουργείο Υγείας ανέφερε ότι τα κρούσματα είχαν εντοπιστεί σε ένα ξενοδοχείο στην περιοχή της Βηθλεέμ, όπου μια ομάδα Ελλήνων τουριστών επισκέφθηκαν το ξενοδοχείο στα τέλη Φεβρουαρίου εκ των οποίων δύο διαγνώστηκαν αργότερα με τον ιό. Μέχρι τις 3 Δεκεμβρίου 2020 είχαν βρεθεί 92.708 κρούσματα και είχαν καταγραφεί 780 θάνατοι.

Το Ισραήλ κατέσχεσε σκηνές, εκ των οποίων κάποιες προορίζονταν για ένα προσωρινό νοσοκομείο στο Χιρμπέτ Ιμπζίκ στα τέλη Μαρτίου, ενώ μπλόκαρε την κατασκευή ενός άλλου νοσοκομείου στα πρώτα στάδια κατασκευής σε ιδιωτική γη στην Χεβρώνα, όπου υπήρχε μεγάλο επιδημιολογικό φορτίο, με την δικαιολογία ότι δεν είχε ισραηλινή άδεια κατασκευής. Ο ανώτερος επίσημος των Ηνωμένων Εθνών στην περιοχή, δήλωσε σε μια τηλεδιάσκεψη του Συμβουλίου Ασφαλείας στις 23 Απριλίου ότι οι Ισραηλινοί και Παλαιστίνιοι συνεργάζονταν με πρωτοφανείς τρόπους για την αντιμετώπιση της πανδημίας, αλλά ότι το Ισραήλ πρέπει να κάνει περισσότερα για να διαφυλάξει την υγεία όλων των ανθρώπων που ζουν στο έδαφός του.

Σύμφωνα με μια ανάλυση της Haaretz στις 22 Ιουλίου 2020, υπάρχει ανησυχία ότι ένας συνδυασμός γεγονότων μπορεί να οδηγήσει σε ανεξέλεγκτη μετάδοση του κορονοϊού. Μετά την διακοπή της συνεργασίας για την ασφάλεια και τους πολιτικούς δεσμούς στο Ισραήλ, η Παλαιστινιακή Αρχή σταμάτησε τον συντονισμό στην θεραπεία των ασθενών με το Ισραήλ και την αποδοχή της αλληλογραφίας και δεμάτων μέσω Ισραηλινών λιμένων, ενώ σταμάτησε τη συνεργασία με την Ισραηλινή Δύναμη Άμυνας και την Σιν Μπετ. Η εποπτεία των διελεύσεων των συνόρων με το Ισραήλ επίσης σταμάτησε. Επίσης η διένεξη με το Ισραήλ για τα φορολογικά έσοδα έχει σοβαρό οικονομικό αντίκτυπο στην Παλαιστίνη.

Τα πρώτα δύο κρούσματα στην Πόλη της Γάζας στην λωρίδα της Γάζας διαγνώστηκαν στις 21 Μαρτίου. Στις 24 Αυγούστου 2020 επιβεβαιώθηκαν κρούσματα εκτός των κέντρων καραντίνας. Στις 31 Αυγούστου 2020, σύμφωνα με τον Ανθρωπιστικό Συντονιστή του ΟΗΕ Τζέιμι ΜακΓκόλντρικ,, "η επιδείνωση που έχει επέλθει τις τελευταίες εβδομάδες στη Λωρίδα της Γάζας προκαλεί σοβαρή ανησυχία." Οι διακοπές ρεύματος επηρεάζουν σοβαρά τα νοσοκομεία και τις υποδομές. Η περιοχή της Χεβρώνας είναι το επίκεντρο της επιδημίας.

## Παραπομπές


Παλαιστινη
Μάι αλ-Κάιλα

Η **Μάι αλ-Κάιλα** (, γεννημένη 8 Απριλίου 1955) είναι Παλαιστίνια γιατρός, διπλωμάτης και πολιτικός, και η πρώτη γυναίκα Υπουργός Υγείας της Παλαιστίνης. Κατέχει διδακτορικό (PhD) στη Δημόσια Υγεία και στη Διοίκηση Υγείας. Διετέλεσε Πρόεδρος του Παλαιστινιακού Ιατρικού Συμβουλίου, υπό την ιδιότητά της ως Υπουργός Υγείας.

## Εκπαίδευση
Η Μάι Σαλέμ Χάνα αλ-Κάιλα γεννήθηκε στην Ιερουσαλήμ στις 8 Απριλίου 1955. Έλαβε τη βασική και προκαταρκτική της εκπαίδευση στα σχολεία της Μπιρζέιτ και τη δευτεροβάθμια εκπαίδευσή της στο Ιδιωτικό Κολέγιο της Ραμάλα. Σπούδασε νοσηλευτική στο Νοσοκομείο Αουγκούστα Βικτώρια στην Ιερουσαλήμ και ιατρική στο Πανεπιστήμιο της Γρανάδας στην Ισπανία, όπου και απέκτησε το πτυχίο της ως ιατρός. Έπειτα, ειδικεύτηκε στο πεδίο της μαιευτικής και γυναικολογίας στο Πανεπιστήμιο του Μπέρκλεϋ στις Ηνωμένες Πολιτείες Αμερικής, από όπου έλαβε το μεταπτυχιακό της. Απέκτησε το διδακτορικό της (PhD) πάνω στη Δημόσια Υγεία και Επιδημιολογία από το Πανεπιστήμιο της Χιλής.

## Καριέρα
Η αλ-Κάιλα εργάστηκε ως ιατρός στο Νοσοκομείο Ερυθρής Ημισελήνου (Red Crescent Hospital) της Παλαιστίνης πάνω στο πρόγραμμα Μαιευτικής και Γυναικολογίας. Έχει προωθήσει θέσεις εργασίας δουλεύοντας ως λέκτορας στο Τμήμα Δημόσιας Υγείας του Πανεπιστημίου Al-Quds και ως επικεφαλής στο Πρόγραμμα Μητρότητας και Παιδικής Ηλικίας του Οργανισμού Αρωγής και Έργων των Ηνωμένων Εθνών για τους Πρόσφυγες της Παλαιστίνης στην Εγγύς Ανατολή (UNRWA).

Το 1994, η αλ-Κάιλα διορίστηκε στην παλαιστινιακή αντιπροσωπεία για να συμμετάσχει στην Παγκόσμια Διάσκεψη για Γυναίκες, 1995 στο Πεκίνο, στην Κίνα.

Στις 31 Οκτωβρίου 2005, διορίστηκε Πρέσβειρα του Κράτους της Παλαιστίνης στη Χιλή, θέση που διατήρησε μέχρι την 1η Οκτωβρίου 2013, οπότε και διορίστηκε Πρέσβειρα του Κράτους της Παλαιστίνης στην Ιταλία. Στις 4 Δεκεμβρίου 2016, κέρδισε τις εκλογές του Παλαιστινιακού Επαναστατικού Συμβουλίου, οι οποίες διεξήχθησαν κατά τη διάρκεια του δέκατου έβδομου συμβουλίου της Φατάχ, και έγινε μέλος του.

Στις 13 Απριλίου 2019, η αλ-Κάιλα έδωσε τον συνταγματικό όρκο ενώπιον του Προέδρου του Κράτους της Παλαιστίνης, Μαχμούντ Αμπάς, ως Υπουργός Υγείας εντός της κυβέρνησης του Μοχάμαντ Σταγιέχ.

## Τιμητικές διακρίσεις
Το 2017, η αλ-Κάιλα βραβεύτηκε με χρυσό μετάλλιο από τη Νορμανδική Ακαδημία σε συνεργασία με την Ιταλική Πολεμική Αεροπορία, για τη δράση της ως ακτιβίστρια και την υπεράσπιση των ανθρωπίνων δικαιωμάτων των Παλαιστινίων.

## Παραπομπές


Κατηγορία:Παλαιστίνιοι πολιτικοί
Κατηγορία:Απόφοιτοι του Πανεπιστημίου της Καλιφόρνιας στο Μπέρκλεϋ
Χαλβαντζαίικα Φθιώτιδας

Τα **Χαλβαντζαίικα** είναι πεδινό χωριό της Στερεάς Ελλάδας στην Περιφερειακή Ενότητα Φθιώτιδας σε υψόμετρο 40 μέτρων.

## Γεωγραφία - Ιστορία
Τα Χαλβαντζαίικα βρίσκονται στους πρόποδες του όρους Καλλίδρομο, νότια του Ασωπού ποταμού και σε απόσταση 14 χλμ. Ν.-ΝΑ. της Λαμίας. Αποτελούν τη νότια συνέχεια της Κάτω Δαμάστας, ενώ δυτικά τους είναι η Άνω Δαμάστα. Νότια και ανατολικά του χωριού περνά η ΕΟ Λιβαδειάς - Λαμίας. Ως ξεχωριστός οικισμός αναφέρονται πρώτη φορά το 1961 να απογράφονται στην τότε κοινότητα Δαμάστας. Σύμφωνα με το πρόγραμμα Καλλικράτης, μαζί με την Άνω Δαμάστα, την Κάτω Δαμάστα και τη Μονή Γενεσίου Θεοτόκου Δαμάστας αποτελούν την Τοπική Κοινότητα Δαμάστας, που ανήκει στη Δημοτική Ενότητα Γοργοποτάμου του Δήμου Λαμιέων και σύμφωνα με την απογραφή του 2011 έχει πληθυσμό 57 κατοίκους, ενώ με αυτή του 2001 είχε 85.

## Παραπομπές



Κατηγορία:Δήμος Λαμιέων
Κατηγορία:Χωριά της περιφερειακής ενότητας Φθιώτιδας
Κάστρο της Άκαμπα

Το **Κάστρο της Άκαμπα,** **Κάστρο** **των Μαμελούκων** ή **Οχυρό της Άκαμπα** (   'αλ'ατ αλ'Άκαμπα), που βρίσκεται στην Άκαμπα της Ιορδανίας, είναι ένα φρούριο που χτίστηκε αρχικά από τους Σταυροφόρους τον 12ο αιώνα και ονομάστηκε **Χελίμ**.  Η Άυλα (αρχαία Άκαμπα) ανακτήθηκε από τον Σαλαντίν το 1187 και το φρούριο καταστράφηκε, έως ότου ανοικοδομήθηκε στις αρχές του 16ου αιώνα υπό τον Μαμελούκο Σουλτάνο Αλ Ασράφ Κανσούχ Α-Γκουρί.

Τον Ιούλιο του 1916, το φρούριο που βρισκόταν υπό οθωμανική κυριαρχία, έπεσε από επίθεση των Αράβων, μια σημαντική νίκη της Αραβικής Επανάστασης. Ο Λόρενς της Αραβίας, ο οποίος είχε ηγηθεί της επίθεσης, πήγε, θριαμβευτής, στο Κάιρο για να αναφέρει τα καλά νέα στον στρατηγό Άλλενμπι. Το λιμάνι της Άκαμπα έγινε σημαντική βάση εφοδιασμού για την προώθηση της Αραβικής Επανάστασης.

δεξιά|μικρογραφία| Άποψη του φρουρίου
Το φρούριο βρίσκεται δίπλα στο κοντάρι της Άκαμπα, το οποίο φέρει τη σημαία της αραβικής εξέγερσης εναντίον των Οθωμανών. Δίπλα στο φρούριο βρίσκεται το Αρχαιολογικό Μουσείο της Άκαμπα, το οποίο ήταν κάποτε η κατοικία του Σαρίφ Χουσεΐν, σημαντικού ηγέτη της Αραβικής Επανάστασης.

## Ιστορία
Το κάστρο χτίστηκε αρχικά ως κάστρο σταυροφόρων, και ξαναχτίστηκε σε μεγάλο βαθμό τον 14ο αιώνα π.Χ. από τους Μαμελούκους, συγκεκριμένα το 1587 π.Χ. κατά τη διάρκεια της βασιλείας του τελευταίου Μαμελούκου σουλτάνου. Αργότερα, το φρούριο ξαναχτίστηκε πολλές φορές. Στις αρχές του 16ου αιώνα, η Άκαμπα βρέθηκε  υπό τον έλεγχο της οθωμανικής κυριαρχίας. Η πόλη έμεινε σε παρακμή και παρέμεινε ένα μικρό και ασήμαντο ψαροχώρι για περίπου 400 χρόνια. Κατά τον Α΄ Παγκόσμιο Πόλεμο το 1917, οι Οθωμανικές δυνάμεις αποχώρησαν από την πόλη αφού ο αραβικός στρατός του Σαρίφ Χουσεΐν μπιν Αλί, αρχηγού της Μεγάλης Αραβικής Επανάστασης, βοήθησε τον Λόρενς της Αραβίας να τους επιτεθεί. Έτσι έγινε ένα από τα κύρια προπύργια της επανάστασης ενάντια στους Τούρκους. Το κάστρο πέρασε  στην κυριαρχία της Αιγύπτου μέχρι το έτος 1892, όταν παραδόθηκε στην Οθωμανική Αυτοκρατορία. Με την έναρξη της Μεγάλης Αραβικής Επανάστασης, οι Ιορδανικές φυλές το κατέλαβαν και το κατέστησαν αρχηγείο τους και σημείο εκκίνησης για την απελευθέρωση της Μέσης Ανατολής από την οθωμανική κυριαρχία, η οποία διήρκεσε 400 χρόνια.

## Αναφορές

## Εξωτερικοί σύνδεσμοι

* https://www.pbs.org/lawrenceofarabia/resources/locations5.html
* http://www.kinghussein.gov.jo/tourism6e.html#Aqaba

## Φωτογραφίες

Αρχείο:Aqaba Fortress Interior.jpg|Εσωτερικό του φρουρίου της Άκαμπα
Αρχείο:Aqaba Fortress Entrance.jpg|Είσοδος στο φρούριο της Άκαμπα
Αρχείο:Aqaba Fort 74.jpg|Άποψη του φρουρίου
Αρχείο:Aqaba Fort - Facade.jpg|Φρούριο
Αρχείο:Aqaba_Fortress_Interior.jpg|Εσωτερικό του φρουρίου της Άκαμπα


Κατηγορία:Κάστρα στην Ιορδανία
Κατηγορία:Ιστορία της Οθωμανικής Αυτοκρατορίας κατά την διάρκεια του Α΄ Παγκοσμίου Πολέμου